

**Р Е П У Б Л И К А С Р П С К А**

ОПШТИНА БЕРКОВИЋИ

**Н А Ч Е Л Н И К**

88363 Берковићи,Погинулих бораца отаџбинског рата бб

Тел:+387 59 860 -111,860 -151, факс 059 860-099

Е-mail:berkoviciopstina@gmail.com, nenadabramovic.nacelnik@gmail.com, WEB.www.opstinaberkovici.com

**Жиро рачун број 551078-00026206-88**

Број: 02-Сл

Датум: 27.07.2023. године

**СКУПШТИНА ОПШТИНЕ БЕРКОВИЋИ**

**ПРЕДМЕТ: Иницијатива за измјену назива дијела Улице „Жртава фашистичког терора" у „Улицу Димитрија Митриновића"**

Поштовани,

Са циљем очувања културног идентитета нашег краја и промовисања значаја личности која је оставила изузетан допринос у области филозофије и друштвених наука, обраћамо се Скупштини општине Берковићи са иницијативом за изјмену назива дијела „Улице Жртава фашистичког терора" у „Улицу Димитрија Митриновића".

Димитрије Митриновић (1887-1953) био је изузетно цијењен филозоф, писац и друштвени реформатор. Његове идеје интегрализма и филозофије имале су значајан утицај на интелектуалну сцену XX вијека. Рођен је у насељу Доњи Поплат, које је дио садашње општине Берковићи.

Предлажемо да се назив дијела „Улице фашистичког терора", које се налази у насељу Видуша, промјени у „Улицу Димитрија Митриновића". Овом измјеном сачували бисмо сјећање на жртве фашистичког терора, а истовремено била би одана почаст овом изузетном умјетнику и интелектуалцу који потиче из наше Општине.

Димитрије Митриновић је био изузетно значајан филозоф и писац, чији су радови имали глобални утицај. Његове идеје интегрализма, које теже сједињавању различитих наука у свеобухватној филозофији, оставиле су дубок траг на интелектуалну сцену. Његова визија друштвене хармоније и филозофског разумјевања живота и људске природе и данас нас инспирише.

Осим тога, желимо нагласити да су личности попут Димитрија Митриновића ријеткост у нашем крају. Берковићи немају много појединаца који су постигли такав ниво признања и утицаја у области филозофије и друштвених наука, што нас чини посебно поносним на његово поријекло.

Ува­жа­ва­ју­ћи све наведено, молимо вас да раз­мот­рите ову иници­јативу, те у скупштинску процедуру упутите Приједлог Одлуке о измјени Одлуке о називу имена постојећих улица у насељу Берковићи ( Одлука број: 02-022-26/7 - "Службени гласник општине Берковићи" број: 03/7 ).

НАЧЕЛНИК:

НЕНАД АБРАМОВИЋ с.р.